Rietumoksfordšīra
Rietumoksfordšīras distrikts (angļu: West Oxfordshire District) ir nemetropoles distrikts Anglijas centrālajā daļā, Oksfordšīras grāfistē. Atrodas grāfistes rietumos. Distrikta lielākā apdzīvotā vieta un administratīvais centrs ir Vitni pilsēta. Pie Vudstokas distrikta austrumos atrodas UNESCO Pasaules mantojuma sarakstā iekļautā Blenemas pils, kurā dzimis Vinstons Čērčils.